open-index/open-wikipedia-markdown huggingface dataset:
Lee Ritenour

**Lee Mack «Captain Fingers» Ritenour** (født 11. januar 1952) er en internasjonalt anerkjent gitarist, studiomusiker, komponist og produsent. Han begynte sin karriere 16 år gammel som studiomusiker. Han har deltatt på over 3000 sesjoner og spilt inn 40 soloalbum og album der han er en av artistene. Han hadde en verdenskjent hit med «Is It You» i 1981. 

Ritenour er forlovet med den japanske sangeren og sangforfatteren Anri. Musikken hans er inspirert av Wes Montgomery. Ikke bare har han hyllet sin helt i flere sammenhenger; han har også kalt sønnen sin (født 1993) Wesley.

## Diskografi
### Album
* *First Course*, 1976, Epic
* *Gentle Thoughts*, 1977, JVC
* *Captain Fingers*, 1977, Epic
* *Sugar Loaf Express* (med Eric Gale), 1977, JVC
* *Friendship* (forskjellig fra 1979-utgaven), 1978, JVC
* *The Captain's Journey*, 1978, Elektra 
* *Friendship*, 1979, JVC
* *Rio*, 1979, GRP
* *Feel the Night*, 1979, Elektra/Discovery
* *Rit*, 1981, Elektra/Discovery
* *Rit, Vol. 2*, 1982, Musicraft
* *On the Line*, 1983, Elektra/Musician
* *Banded Together*, 1984, Elektra/Discovery
* *Harlequin* (m/Dave Grusin), 1985, GRP
* *On the Line*, 1985, GRP
* *Earth Run*, 1986, GRP
* *Portrait*, 1987, GRP
* *Festival*, 1988, GRP
* *Color Rit*, 1989, GRP
* *Stolen Moments*, 1990, GRP
* *Joyride*, 1991, En Pointe
* *Wes Bound*, 1992, GRP
* *Lee Ritenour and His Gentle Thoughts* (nyutgivelse av 1977-utgaven), 1992, JVC
* *Larry & Lee* (med Larry Carlton), 1994, GRP
* *Alive in L.A.*, 1997, GRP
* *This Is Love i.e.*, 1998, Music/Polygram
* *Rit's House*, 2002, Verve
* *Friendship/The Captain's Journey*, 2005, Wounded Bird
* *Rio/On the Line*, 2005, Wounded Bird
* *Overtime*, 2005, Peak
* *World of Brazil*, 2005, GRP
* *Smoke n’ Mirrors*, 2006, Peak

## Referanser


## Eksterne lenker
* 
* 
* 
* 
* Lee Ritenour
* Lee Ritenour Guitar Licks
Bærumsveien

**Bærumsveien** går mellom Ullern i Oslo og Kirkerud i Bærum.

Det meste av veien er fylkesvei, den består av følgende delstrekninger
*Kommunal vei 160 (Oslo) mellom  Bjørnsletta i Ullern og Lysakerelva
*Fylkesvei 160 mellom Lysakerelva og Levre
*Fylkesvei 616 (Akershus) mellom Levre og Kirkerud
*Sidestrekning Fylkesvei 609 (Akershus) mellom Bekkestuatunnelen øst og Jens Rings vei
*Sidestrekning kommunal vei 1003 (Bærum) videre til Bekkestua busstasjon
*Sidestrekning kommunal vei 1003 (Bærum) mellom Gamle Ringeriksvei og Høvikveien ved Bekkestuatunnelen vest

Traséen går parallelt med E18, men lenger nord. Veien er en av de mest trafikkerte i Bærum.

## Referanser
Kjell Henriksen

**Kjell Gunnar Henriksen** (1938–1996) var en norsk vitenskapsmann, professor i fysikk ved Universitetet i Tromsø og forsker med spesiell interesse for nordlys. For sin innsats innen nordlysforskningen har han fått et observatorium på Svalbard oppkalt etter seg, Kjell Henriksen Observatory.

## Referanser


## Eksterne lenker

* Kjell Henriksen Observatory på Svalbard
Syktyvkar

**Syktyvkar** (russisk og syrjensk: Сыктывка́р, før 1930 **Ust-Sysolsk**) er hovedstaden i den autonome republikken Komi, som ligger lengst nordøst i den europeiske delen av Russland. Byen hadde .

Syktyvkar ligger ved elva Sysola, som er opprinnelsen til byens tidligere navn, *Ust-Sysolsk*. Byens nåværende navn er fra 1930, da byen fikk navn på syrjensk (komi), i samsvar med den sovjetiske språkpolitikken. Syktyvkar kommer av *Syktyv*, som er det syrjenske navnet på Sysola, pluss *kar*, som betyr «by» på samme språk. 

Byen ligger nær stedet hvor Sysola løper sammen med den større Vytsjegda, som igjen er en sideelv til Nordre Dvina. Disse elvene er seilbare og er viktige transportveier for skogbruksprodukter fra Syktyvkar, som har både elvehavn og skipsverft. Tømmer og treskjæring er byens største næringer. Byen har også institusjoner for vitenskap og kultur, som teater, museum og universitet. Det er to lufthavner i byen.

Klimaet i Syktyvkar er kontinentalt og kaldt, med humid preg. Temperaturen er i januar i gjennomsnitt -17°C, mens det i juli er +17°C. Årlig nedbør er 541 mm. Syktyvkar ligger 96 moh.

Det har trolig vært en bosetning der byen nå ligger i alle fall siden 1500-tallet. Ust-Sysolsk (Syssolskoje) ble grunnlagt i 1586. Den ble innvilget bystatus av Katarina den store i 1780, og ble senere hovedstaden i den autonome Komi oblast. Byen har bibeholdt sin stilling som komienes hovedstad siden da, selv om de nå faktisk er i mindretall i byen, på grunn av en stor tilflyttning av etniske russere på 1900-tallet.

----
## Eksterne lenker
*
MPLA

**MPLA** (Movimento Popular de Libertação de Angola - Partido do Trabalho) er en forkortelse for «folkebevegelsen for frigjøring i Angola». MPLA var en angolansk frigjøringsbevegelse og senere et politisk parti. Ble grunnlagt i 1956 for å kjempe mot Portugals kolonistyre i Angola. 

Organisasjonen hadde betydelig militær fremgang og befridde store deler av Angola på 1960-og 1970-tallet. Da Angola ble selvstendig i 1975 ble MPLA regjeringspartiet i Angola. Etter frigjøringen i 1975 ble MPLA omdannet fra en frigjøringsbevegelse til et politisk parti, og partiet var i perioden fra 1977 til 1992 et marxistisk-leninistisk parti. Den marxistisk-leninistiske ideologien ble offisielt oppgitt under partikongressen i 1990, til fordel for demokratisk sosialisme. 

I det første frie valget i Angola, som ble avholdt i 1992 fikk MPLA flertall i Angolas nasjonalforsamling med 53,7% av de avgitte stemmene, og partiet vant dermed 129 av de 220 setene.

I september 2018 blir republikkens president João Lourenco valgt som partiets leder etter José Eduardo dos Santos beslutning om å gå på pensjon.

## Referanser


## Eksterne lenker
* 
* (en) The Popular Movement for the Liberation of Angola (MPLA) - Marxists Internet Archive
MRA

**MRA** kan vise til:

* Mannsrettighetsbevegelsen, fra engelsk *men's rights activism*
* Maritime Royal Artillery
* MR-angiografi
Mat Kearney

**Mat Kearney** (født 1. desember 1978) er en amerikansk sanger og låtskriver.  

Sangene hans har blitt spilt i kjente serier som: Grey's Anatomy, Kyle XY, The Unit, Without A Trace, Laguna Beach, The Hills, Bones, Jericho, Friday Night Lights, Wildfire, What About Brian, South Beach, 8th & Ocean, One Tree Hill, Scrubs, The Closer, og Dirty Sexy Money.

## Diskografi
* *Bullet* (2004) – album
* *The Chicago EP* (2005) – EP
* *Revive Us* – EP
* *West in November* – EB
* *Nothing Left to Lose* (2005) – singel
* *Nothing Left to Lose* (2007) – album
* *Undeniable* (2007) – singel
* *Breathe In, Breathe Out* (2007) – singel
* *City Of Black And White* (2009) – album
* *Hey Mama* (2011) – singel
* *Young Love* (2011) – singel

## Referanser


## Eksterne lenker
* 
* 
* 
*
Good Times Bad Times

**«Good Times Bad Times»** er den første låten på hard rockbandet Led Zeppelins debutalbum *[[Led Zeppelin (album)|Led Zeppelin]]*, utgitt i 1969.

Gitarist Jimmy Page plasserte mange mikrofoner rundt om i studio for å skape en live-aktig lyd. Det er en av Led Zeppelins korteste låter, med en lengde på 2:46. Den ble ikke spilt ofte på konserter, men var noen ganger innledning til låta «Communication Breakdown», som finnes på samme album.
Kjørbokollen

**Kjørbokollen** er et boligområde i Sandvika i Bærum. Det ligger på Kjørbohaugen, ved siden av Sandvika Storsenter. Området består vesentlig av boligblokker og ble ferdigstilt i 2008.

Under Kjørbokollen går Kjørbotunnelen på 331 meter som danner enden til Ringeriksveien (Bærum).

## Referanser
Marinens flygevåpen

**Marinens flygevåpen** var sammen med Hærens flyvåpen forgjengeren til det norske Luftforsvaret. Den offisielle betegnelsen på flyvåpenet ble endret ettersom språket endret seg, blant annet var det offisielle navnet en periode **Marinens flyvevåben**, men etter 1. oktober 1939 var grenens offisielle navn Marinens flygevåpen.

Marinens flyvevæsen ble opprettet i 1912 med Horten som hovedbase hvor grenen også hadde Marinens flyfabrikk.

I 1944 ble Hærens og Marinens flyvåpen slått sammen til en egen forsvarsgren som Luftforsvaret.

## Fly brukt av Marinens flygevåpen

## Se også
* Maritim helikopterving

## Litteratur
*
*
Matamoros (Tamaulipas)

**Matamoros** er en by i Mexico i delstaten Tamaulipas, som ligger like ved Rio Grande rett overfor Brownsville i Texas i USA. Byen hadde 266&nbsp;100 innbyggere i 1990. Byen er oppkalt etter opprørshelten Mariano Matamoros.

Matamoros er en grenseby med stor handel, og en del turisttrafikk. Byen ble grunnlagt i 1824, og ble okkupert av amerikanske tropper i 1846.

## Referanser


## Eksterne lenker
*
Arteria cerebri communicans posterior

Innen menneskets anatomi er **arteria cerebri communicans posterior** (Engelsk: **posterior communicating artery**, ofte forkortet **PCOM**) et arteriepar som tilhører Willis' arterielle sirkel. Den forbinder de tre cerebrale arterier på hver side.  Fortil er den en del av den terminale tredeling av arteria carotis interna. Arteria cerebri anterior og arteria cerebri media er de to andre grenene som danner tredelingen. Bakover kommuniserer PCOM med arteria cerebri posterior.

## Patologi
Aneurismer fra PCOM er det nest mest hyppige sted for aneurismer i Willis' arterielle sirkel. (det mest vanlige sted er arteria cerebri communicans anterior-aneurismer) og kan utløse oculomotorius-lammelse.

## Referanser


## Eksterne lenker
* 
*
Kråkesommerfugler

**Kråkesommerfugler** (*Euploea* spp.) er en slekt av sommerfugler som tilhører gruppen monarksommerfugler (Danaini) i den artrsike familien flikvinger (Nymphalidae). De lever i skog i Sørøst-Asia, og på øyene i Det indiske hav og Stillehavet.

## Utseende
Middelsstore til store sommerfugler med slank kropp og store, forholdsvis smale vinger. Kroppen er svart med hvite flekker, vingene er vanligvis mørkebrune, gjerne med hvite flekker langs kanten eller hvite, stråleaktige striper i den ytre delen. Noen arter har et markert, blålig eller fiolett metallskimmer.

## Levevis
Kråkesommerfuglene er, som de fleste monarksommerfugler (Danaini) giftige, og de karakteristiske fargemønstrene signaliserer dette. Dette mønsteret har blitt etterlignet av andre, antatt ugiftige sommerfugler (Batesisk mimikry). De forskjellige artene kråkesommerfugler drar også fordel av å ligne hverandre (Müllersk mimikry), ved at de sender ut et felles signal om uspiselighet. En fugl som har smakt på en av disse sommerfuglene vil etterpå trolig unngå alle som ligner.

## Mange truede arter
Noen av kråkesommerfuglene har en vid utbredelse, men mange finnes bare på én øy. Mange av disse artene er i dag sterkt utryddelsestruet fordi mye av skogarealene på disse øyene er borte eller står i fare for å bli borte.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen monarksommerfugler, Danaini Boisduval, 1833 – 160 arter, varme områder over hele Jorden
**************** Slekten kråkesommerfugler, *Euploea* Fabricius, 1807 – 55 arter, fra Komorene i vest til Tahiti i øst, blant andre:
***************** Vanlig kråkesommerfugl, *Euploea core* (Cramer) – fra India til Australia
***************** Stripet kråkesommerfugl, *Euploea mulciber* (Cramer) – fra India til Filippinene
***************** *[[Euploea midamus]]*
***************** *[[Euploea diocletianus]]*
***************** *[[Euploea klugii]]* 
***************** *[[Euploea sylvester]]*
***************** *[[Euploea algea]]*

## Kilder
* Brower, A.V.Z. (2006) *Euploea* spp. på Tree of life http://tolweb.org/Euploea/70704

## Eksterne lenker
*
Kjørbotunnelen

**Kjørbotunnelen** i Sandvika i Bærum er en tidligere 331 meter lang tunnel i sydlige knutepunkt til E16 ved innkjøringen til E18. Den ble erstattet av Bjørnegårdtunnelen i 2018/19.

Tunnelen går under Kjørbokollen. Denne sydlige del av E16 het lokalt Ringeriksveien (Bærum). Veien hadde tre kjørefelt i hver retning.

## Se også
*Hamangtunnelen
*Veitunneler i Norge

## Referanser
Ringeriksveien (Bærum)

:::*Se [[Ringeriksveien|pekerside]] for flere forekomster av Ringeriksveien.*

**Ringeriksveien** i Bærum er den opprinnelige riksveien mellom Sandvika sentrum og Sollihøgda. 

Siden 27. mai 2009 består den av følgende delstrekninger: 
*E16 mellom Sollihøgda og Hvile ved Rustadelva
*Fylkesvei 182 mellom Hvile og Vøyenenga, en strekning som frem til 2009 var del av E16
*E16 mellom Vøyenenga og E18 i Sandvika, en delstrekning som omfatter Bjørnegårdtunnelen

## Bildegalleri
Vadsø bystyre 2007–2011

## Representanter
### Det norske Arbeiderparti
# Svein Hans Dragnes (Ordfører)
# Beate Hansine Aronsen
# Ann Rita Hammer
# Arne Pedersen
# Bernt-Aksel Jensen
# Rolf Tormod Dikkanen
# Bjørn Albert Dahl
# Toril Dahl
# Ruth Åse Jankila

### Høyre
# Lise Svenning
# Hans-Jacob Bønå
# Turid Strand Bedi
# Knut Halvor Busk
# Ståle Johan Karlsen
# Robert Hans Gærnæ
# Hanne-Lene Holm Bønå

### Sosialistisk Venstreparti
# Rolf Arne Hanssen (varaordfører)
# Eva-Lill J Margit
# Tyra Veigård Mannsverk
# Kristin Sundelin
# Trond Skorstad

### Fremskrittspartiet
# John-Eirik Schjetne Hagen
# Geir Magne Erstad

### Kristelig folkeparti
# Otto Strand

### Senterpartiet
# Asle Vilmar Persen

## Kilder
*Vadsø kommune
*Valg.no
Sandnes videregående skole

**Sandnes videregående skole** er en offentlig videregående skole i Sandnes. Per 1.1.2025 har skolen 1080 elever og ca. 110 ansatte. Skolen er en studiespesialiserende skole som også tilbyr idrettsfaglig utdanningsom følge av at idrettslinjen ved Gand videregående skole i samme by ble flyttet over til Sandnes vgs i 2014.  

## Historie
Sandnes videregående skole ble bygd i 1896 etter et vedtak i Sandnes bystyre, da under navnet *Sandnes Kommunale Høiere Almenskole*.

Til å begynne med var skolen bare en ren middelskole, senere kalt realskole. De første gymnasklassene kom i 1959, og i 1971 ble Reformgymnaset til. Dette skjedde samtidig som skolen flyttet inn i en ny bygning på Stangeland. Skolen fikk sitt nåværende navn i 1975, da betegnelsen *[[gymnas]]* ble byttet ut med *videregående skole*. Når idrettsfag flytta opp til Sandnes vgs, var det behov for mer plass. Derfor ble skolen pusset opp, og fikk et nytt tilbygg, som stod ferdigstilt høsten 2015. 

## Utdanningstilbud
Utdanningstilbudet er studiespesialiserende og idrettsfag. På studiespesialiserende kan elevene velge mellom en rekke programfag på vg2 og vg3, innen programområdene språk, samfunnsfag og økonomi (SSØ) og realfag. For de som er ekstra interessert i realfag, tilbyr skolen en realfagsklasse. 

Innenfor idrettsfag har skolen toppidrett og breddeidrett.Av toppidretter tilbyr skolen svømming med SSLK, fotball med Sandnes Ulf, sykling med Sandnes Sykleklubb og BMX-klubber. 

### Rektorer
* 2006-2022: Helge Ledaal
* 2022-2024: Pål David Blakely
* 2025- d.d: Margrethe Stokka-Aas

## Fag
Skolen tilbyr fremmedspråkene tysk, fransk, spansk, latin og kinesisk. Sandnes er en av fem videregående skoler i Norge som underviser i latin. Skolen tilbyr også i realfagene fysikk, matematikk, kjemi, geofag, IT og biologi. 

Av SSØ-fagene kan det nevnes økonomifag, psykologi, kommunikasjon og kultur, historie og filosofi, psykologi, engelsk, sosiologi og sosialantropologi, sosialkunnskap, politikk og menneskerettigheter - med mer. Se mer på skolens hjemmeside.  

## Referanser


## Eksterne lenker
* Skolens hjemmeside
Kobbertetra

**Kobbertetra** er en art i gruppen karpelakser. 
Den skiller seg fra andre tetraer ved å mangle fettfinne. Den blir opptil 5 cm lang.

## Akvaristikk
Denne aktive tetraen er en populær akvariefisk og regnes som en dyktig stimer. Den foretrekker beplantede akvarier med mange skyggefulle områder og god svømmeplass. Når den holdes under gode forhold, blir fiskenes farger svært intense. Det er best å holde den i grupper på seks eller flere individer, skjønt mindre grupper også kan trives. Akvariet bør romme minst 60 liter.

Den foretrekker en temperatur mellom 23 og 27 °C, en pH mellom 6,0 og 7,5, og en hardhet på 5-19 °dH.

## Eksterne lenker
* 
*
Matamoros

**Matamoros** betyr *Maurerdreper* på Spansk og kan vise til:

*Mariano Matamoros, en liberal prest og opprører aktiv i den meksikanske frigjøringskrigen.
***Santiago Matamoros** ("St. Jacob maurerdreperen"), et navn gitt til Apostelen Jakob.

Steder:

*Matamoros (Tamaulipas), en by i den meksikanske delstaten Tamaulipas.
*Matamoros, Coahuila, en by i den meksikanske delstaten Coahuila.
*Landa de Matamoros, en by i den meksikanske delstaten Querétaro.
*Izúcar de Matamoros, en by i den meksikanske delstaten Puebla. 
*General Mariano Matamoros Airport, byen Cuernavaca, Morelos (Mexico) sin internasjonale flyplass.
*Byene Matamoras, Pennsylvania og Matamoras, Ohio i USA skrives nesten likt.
Kai Henning Melberg

**Kai Henning Melberg** (født 1968 i Sarpsborg, oppvokst i Halden) er en norsk svømmer. Han ble norgesmester for senior på 200 meter rygg langbane i 1987, og på 4&nbsp;x100&nbsp;m medley langbane i 1990.

Han svømte i USA for California State University, Fresno og University of Hawaii i Manoa. Han er eldre bror av svømmeren Jarl Inge Melberg, og slekter til flere svømmere og stupere fra familen Melberg. 

## Referanser
El Apóstol

***El Apóstol*** er en argentinsk tegnefilm fra 1917.

## Handling
Argentinas president Hipólito Yrigoyen drømmer om å gå opp til Olympus, kledd som en apostel. Han snakker med gudene om folkets gjerninger og ugjerninger, og hvordan folket ler av ham og alle de politiske programmene han forsøker å sette opp for dem. Noen få kongress-medlemmer dukker også opp, og gir uttrykk for deres synspunkter. Yrigoyen diskuterer alt kaoset i administrasjonen hans med gudene, og regjeringens økonomiske situasjon. Etter diskusjonen ber Yrigoyen om at Zeus burde komme med et lyn for å rense Buenos Aires for all dens umoral og korrupsjon. 

## Om filmen
*El Apóstol* ble skrevet av Alfonso de Laferrere regissert av Quirino Cristiani. Filmen regnes som verdens første animerte spillefilm.

Filmen besto av i alt 58.000 bilder som spilles i løpet av 70 minutter (14 bilder per sekund).

Filmen var en satire, med president Hipólito Yrigoyen stigende til himmelen for å bruke Jupiters thunderbolts å rense Buenos Aires av umoral og korrupsjon. Resultatet er et brenn byen. Filmen ble godt mottatt av kritikerne på den tiden, og en kommersiell suksess. Federico Valles Filmstudio brant ned i 1926, og de eneste kopiene av filmen gikk tapt. Derfor anses tegnefilmen som en tapt film.

Et 2007 dokumentar: Quirino Cristiani - Mysteriet med den første animerte filmer, regissert av animatør Gabrielle Zuchelli forsker med historien av studio og dets filmer, og gjenskaper utseendet og teknikken som brukes i El Apóstol.

Filmen hadde premiere den 9. november 1917.

## Referanser


## Eksterne lenker
*
Pristellatetra

**Pristellatetra** er den eneste arten i gruppen *Pristella*. Kroppen er svært gjennomsiktig. Denne tetraen er vidt utbredt og tilpasningsdyktig, og finnes i Brasil, Guyana og Venezuela, i både surt og alkalisk vann.
I motsetning til andre karpelakser, tåler den litt salt i vannet. Den lever i store grupper. Hanner kan skjelnes fra hunner ved at de er mindre og tynnere. 

## Akvaristikk
Pristellatetra er enkel å holde i akvarium, og eter det meste av fôr. Den foretrekker en pH mellom 6 og 8, og hardhet opptil 20 dGH. Den bør holdes i grupper på minst seks eksemplarer. 

## Eksterne lenker
*
Tenk når engang den tåke er forsvunnet

**Tenk når engang den tåke er forsvunnet** (*Tænk naar engang den Taage er forsvunden*) er en salme av Wilhelm Andreas Wexels fra 1841 som bestod av 8 fire-linjers vers. Den ble først utgitt i skriftet *Religiøse Digte* fra 1845.

## Død og begravelse
Salmen er mye brukt som begravelsessalme. Den handler om døden og de mange ubesvarte spørsmål som følger i kjølvannet av livets slutt. På Wexels tid var det høy barnedødelighet. I hans egen søskenflokk var det to gutter og to jenter som levde opp. Moren, Bolette Cathrine, døde i 1809 da Wilhelm Andreas var 12 år gammel. Da han var 15 år døde den eldre broren i København, hvor de to studerte sammen.

Første verset av salmen lød slik:

I Norsk Salmebok er denne strofen gjengitt slik:

Salmen er også oversatt til svensk. Det skjedde første gang av Carl Olof Rosenius under tittelen *Tänk när en gång den dimma är försvunnen*.

Biografen Egil Elseth viser i sin biografi at det er melodien til den svenske dikteren Carl Wilhelm Böttigers dikt *Tänk någon gång, när du en blomma plockar* som har gitt form og struktur til Wexels salme.

Slik står salmen i «Religiøse Digte», 1845:

: Tænk, naar engang den Taage er forsvunden,
: Som her sig sænker over Livet ned,
: Naar dagen, evig klar, er hist oprunden,
: Og Lys omstaaler hvert af mine Fjed!

: Tænk, naar engang er løst hver jordisk Gaade,
: Besvaret hvert «Hvorfor» jeg grundet paa,
: Men kunde ei med al min grublen raade,
: Tænk, naar jeg Herrens Vei skal klart forstaae!,

: Tænk, naar engang hver Hjertesorg er slukket,
: Hver Vunde lægt, og stillet hvert et Savn,
: Hver Smertens Taare visket af, og Sukket,
: Det dybe, qvalt i Kjærlighedens Favn!

: Tænk, naar engang med utildækket Øie
: Jeg ham skal see, hvem her jeg troede paa!
: Tænk, naar jeg hist mit Knæ skal for ham bøie,
: Naar jeg med Tak for hans Aasyn staae!

: Tænk, naar engang jeg uden Synd skal leve,
: Hver Tanke reen, hver Gjerning uden Brøst,
: Naar aldrig jeg behøver meer at bæve
: For Muligheden af en syndig Lyst!

: Tænk, naar engang hvert Hjertebaand, som knytted
: Til Mennesker mig her i Støvets Land,
: Har Jordens Kaar med Himmerigs ombyttet,
: Og intet Sjelene adskille kan!

: Tænk, naar engang i Himlenes gyndne Sale
: Jeg med den Ven, jeg her paa Jorden fandt,
: I Lyset om et evigt Liv skal tale
: Og – om det Liv, der som en Drøm forsvandt!

: Du blide Tanke! tal du i mit Hjerte,
: Hvergang mig Veien tykkes lang og slem!
: Du sødt skal dæmpe hver en bitter Smerte,
: Og lokke Smilet gjennem Tanken frem.

## Innspillinger (i utvalg)
* Misjonsskolens kor, Dir.: Ole Ledang. Oppgitt som «norsk folketone». Arr.: Leland – B. Sæteren. Innspilt 2. juli 1958. Utgitt på EP-platen RCA REP&nbsp;330.
* Randulf Saunes, sang. Bjarne Larsen, fiolin, Kjell Krane, klaver. Utgitt på singlen Philips 353&nbsp;171&nbsp;PF i 1960.
## Litteratur
*Egil Elseth: *Wilhelm Andreas Wexels* (1999)

## Eksterne lenker
* (Salmebloggen.no)

* Anmeldelse fra Kristelig pressekontor

* Lytt til sangen!
Norsk mat

**Norsk mat** er en ufullstendig oversikt over tradisjonell matkultur og vanlige matretter i Norge.

## Norsk matindustri
Matindustrien er Norges nest største industribransje.

## Norske matretter
### Hovedrett
Til middag brukes i Norge ofte varianter av utspedde kjøttretter som kjøttkaker og pølse. Langs kysten og i Nord-Norge spises også mye fisk som torsk, sei og laks.

### Mattradisjoner

I Hardanger serveres gjerne hakkasteik som nattmat i bryllup. Retten kalles da gjerne *brurasteik*. Komler serveres ofte på Vestlandet på torsdager. Det er vanlig å servere salt kjøtt fra okse, får eller svin til komlene.

### Norsk julemat

Hva som spises i julen varierer geografisk og slektsmessig. I Trøndelag og på Østlandet er svineribbe tradisjonsrikt – mens det på Vestlandet er sed og skikk med pinnekjøtt. Populære juleretter er også kalkun, rakørret, lutefisk, medisterkaker og torsk.

### Norsk ost
Norge har rike tradisjoner på matretter som utnytter melkeprodukter. Spesielt kjent er gammelost og brunost.

### Seterkost
Tørket kjøtt ofte spist sammen med flatbrød og rømme:

*Fenalår
*Spekepølse
*Morrpølse

Melkeprodukter:
*Rømmegrøt
*Rømmekolle
*Gomme

## Typiske hovedmåltider

De fleste nordmenn spiser tre eller fire regelmessig måltider om dagen, vanligvis bestående av en kald frokost med kaffe, en kald (som regel pakket) lunsj på jobben og en varm middag hjemme med familien deres. Avhengig av tidspunktet for familiemiddagen (og personlig vane), kan noen legge til et kaldt måltid som er sent på kvelden (som vanligvis er en enkel sandwich).

### Frokost
Den grunnleggende norsk frokosten består av brød, ost og melk. Tradisjonelt, inneholdt dette måltidet en grøt. Det finnes ulike typer av *grøt*, inkludert *[[rømmegrøt]]* (vanlig *grøt* men melk erstattes med rømme) og *[[Risengrynsgrøt|risgrøt]]* (vanlig *grøt* men med ris).

### Lunsj
For de fleste nordmenn, består matpakke på hverdager vanligvis av veldig enkle sandwicher (vanligvis smørbrød) som er kjent som *matpakke*, med hver skive atskilt med mindre ark av vokspapir som er kalt *mellomleggspapir.* Mer smørbrød som har flere pålegg regnes som smørbrød enn de som har bare én topping.

Kafeteriaer har ofte salatbarer, varme måltider og meieriprodukter som yoghurt, skyr og kvarg.

### Middag
Nordmenn spiser vanligvis middag fra omtrent kl 16–19. Denne er dagens viktigste måltid og inkluderer vanligvis karbohydrat rik mat som poteter og proteinrik mat som kjøtt eller fisk.

### Kveldsmåltid/kveldsmat
Nordmenn spiser vanligvis et veldig lite måltid senere på kvelden før sengetid. Dette kan bestå av matvarer som ligner på det som tilberedes som frokost.

## Anbefalt mat fra Norge
I en undersøkelse fra 2012 gjort av TNS Gallup på oppdrag for Hotels.com spurte man et representativt utvalg nordmenn om hvilken mat de vil anbefale turister å smake på når de besøker Norge. De åtte mest populære rettene var:
# Pinnekjøtt
# Spekemat
# Kjøttkaker i brun saus
# Fårikål
# Rømmegrøt
# Ribbe
# Lutefisk
# Pizza Grandiosa

## Referanser
Espen Minde

**Espen Minde** (født 1983) er en norsk tidligere fotballspiller. Minde har spilt for Bodens BK, Raufoss, Tromsø og Tromsdalen før han etter sistnevntes nedrykk i sesongen 2007 gikk til Løv-Ham. Etter en sesong med begrenset suksess i Løv-Ham, forlot Minde klubben til fordel for gammelklubben Tromsdalen. Bakgrunnen for at Minde forlot Løv-Ham var blant annet at spillestilen ikke passet for hans ferdigheter. 

Minde har også spilt for både det norske G18, U20- og U21-landslaget i fotball. Han har spilt 14 eliteseriekamper for Tromsø IL. Minde var nær en overgang til den belgiske toppklubben Gent i 2003, og prøvespilte for klubben.  Rett før han signerte for Tromsdalen i januar 2009, var han også aktuell for den sveitsiske klubben FC Wil 1900.

## Referanser


## Eksterne lenker
*
Amy Adams

**Amy Lou Adams** (født 1974) er en amerikansk skuespiller. Hun er kjent fra blant annet *[[Catch Me If You Can]]* (2002), *[[Eventyr i New York]]* (2007) og *[[Natt på museet 2]]* (2009). Adams har vært nominert til Oscar fem ganger for rollene i *[[The Fighter]]*, *[[Junebug]]*, *[[Doubt]]*, *[[The Master]]* og *[[American Hustle]]*.

## Filmografi
### Film

#### Fjernsyn

## Referanser


## Eksterne lenker
* 
*
Ludvig (figur)

**Ludvig** er en fiktiv figur i moldvarp/piggsvinskikkelse, utformet av den norske forfatteren Kjell Aukrust. 

Ludvig opptrer i flere bøker av forfatteren, hvor Aukrust i en petit-kåserende dagbokaktig sjanger skriver om hverdager og livets store spørsmål: først *[[Ludvig (bok)|Ludvig]]* (1977) og *[[Guttene på broen]]* (1983). I disse bøkene opptrer Ludvig ofte sammen med forfatteren, den optimistiske skjæra Solan Gundersen og i de tidligste bøkene også fjøsnissen Nystumoen. Ludvig ble først utviklet, i en annen fasong, til Det Kongelige Selskap for Norges Vels aksjon "Hold Norge rent" i 1968. På den tiden hadde Aukrust skrevet to andre bøker hvor Solan og Nystumoen bodde sammen; *Je og'n Solan* (1966) og *Hilsen Solan og Nystumoen* (1973). Ludvig var en forbedring og videreutvikling av Nystumoens karakter, og kom etterhvert til å fortrenge Nystumoen.

Aukrust sa ved flere anledninger at Ludvig og Solan var uttrykk for ulike sider ved hans egen personlighet: den hjemmekjære, poetiske pessimisten og den utagerende optimisten. 

I filmen *[[Flåklypa Grand Prix]]* bor Ludvig sammen med Solan og sykkelreperatøren Reodor Felgen. I filmen *[[Solan, Ludvig og Gurin med reverompa]]* bor Ludvig sammen med Solan. Ludvig var også en av rollefigurene i filmen *[[Solan og Ludvig – Jul i Flåklypa]]* og *[[Solan og Ludvig – Herfra til Flåklypa|Solan og Ludvig - Herfra til Flåklypa]]*.

Ludvig er et B-menneske med utpreget høysnue og tydelig angst for gjennomgripende forandringer. Ludvig er personlig pessimist, saktmodig og trives best i utkantstrøk. Et sitat som er typisk for Ludvig er «det er fali det». Ludvig er skamklipt – kort i nakken og fyldig ved øra.

## Ludvig (stemme) skuespillere
### Ludvigs norske stemmeskuespillere

## Referanser
Oswald Mtshali

**Oswald Joseph Mbuyiseni Mtshali** (født 1940) er en sørafrikansk lyriker. Han har publisert dikt på zulu og engelsk, og tematikken er ofte knyttet til erfaringer fra Soweto i Johannesburg. 

I 1971 debuterte han med diktsamlingen *Sounds of a Cowhide Drum,* som hadde et forord skrevet av Nadime Gordimer. Hans andre samling *Fireflames,* som kom ut i 1980, ble forbudt av apartheidregimet fordi den var dedisert til skoleungdom i Soweto. Dedikasjonen var en referanse til ungdommene som deltok i Soweto-opprøret i 1976.

## Referanser
Tim Allen

**Timothy Alan Dick** (født 13. juni 1953 i Denver i Colorado), kjent som **Tim Allen**, er en amerikansk skuespiller og komiker.

Hans far Gerald Dick døde da Tim var elleve år. Han ble påkjørt av en fyllekjører. Hans mor Martha Dick giftet seg på nytt to år etter farens død. Han har åtte søsken. Familien flyttet senere til Birmingham i Michigan.

Den 2. oktober 1978 ble han pågrepet for narkotikabesittelse og dømt til 15 måneder i føderalt fengsel. Da han kom ut av fengselet påbegynte han senere sin karriere som stand up-komiker.

## Filmografi (utvalg)
* 1988 – Tropical Snow
* 1988 – Comedy's Dirtiest Dozen
* 1994 – Nå er det jul – igjen som Scott Calvin / Julenissen
* 1995 – Toy Story som Buzz Lightyear
* 1999 – Toy Story 2 som Buzz Lightyear
* 1999 – Galaxy Quest
* 2000 – Buzz Lightyear of Star Command: The Adventure Begins
* 2002 – Julenissen som Scott Calvin / Julenissen
* 2006 – Julenissen 3 som Scott Calvin / Julenissen
* 2007 – Wild Hogs som Doug Madsen
* 2010 – Toy Story 3 som Buzz Lightyear.
* 2019 – Toy Story 4 som Buzz Lightyear

## Referanser


## Eksterne lenker
* 
* 
* Biografi og trivia på NNDB – Tracking the entire world
Breidablikk skole (Stange)

**Breidablikk skole** er en barneskole som ligger på Ilseng i Stange kommune. I 2007 går det 152 elever der fordelt på 7 klasser.  Elevene kommer fra Ilseng og spredt bebyggelse i omegn. Rektoren heter Øivind Grande.

Skolen hadde for ikke lenge siden 50-årsjubileum. Da stilte barn opp med underholdning, sang og skuespill.

I 2024 ble Solvin skole og Breidablikk skole vedtatt sammenslått. Skolene skal samlokaliseres på gamle Romedal ungdomsskole som skal rehabiliteres. Den nye skolen er anslått ferdig til skolestart i 2027.

## Referanser
Chaoshan

**Chaoshan** (kinesisk: 潮汕, pinyin: *Cháoshàn*) betegner den språklig-kulturelle regionen sørøst i den kinesiske provinsen Guangdong som er hjemstavn for den språkvarianten innen språkgruppen minnan som kalles teochew. Området kalles også *Chaozhou*. Sentralt i området ligger storbyen Shantou. 
Navnet "Chaoshan" (潮汕) er en sammentrekning av navnene til to av de tre byprefekturene som sammen utgjør regionen: Chaozhou, Shantou og Jieyang. Chaoshan kan vise til folket, språket og regionen. 

De tre prefekturene hadde i 2006 en samlet befolkning på  13.139.800. Arealet er på 10.404 km². 

## Kultur og språk
Dette er et egenartet område ned en kultur som skiller seg på flere felter fra det øvrige Guangdong og Kina. Men det har fellestrekk med minnan-områdene i nordøst, over grensen til provinsen Fujian. En av de helt spesifikke trekkene er teochewdialekten, som går for å være den variant av kinesiske språk som er vanskeligst å lære. Det har hele åtte toner for stavelsene, mot kun fire på mandarin. Andre karakteristiske trekk viser seg i områdets musikk, opera og mat. 

## Kart


Fil:Shantou map2005.jpg|Shantou
Yenchinguniversitetet

**Yenching University** eller **Yanjing-universitetet** (kinesisk: 燕京大学, pinyin: *Yānjīng Dàxué*) var et ledende universitet i Beijing i Kina. Det integrerte tre protestantiske *colleges* i byen i 1919.  Yenching (燕京, Yānjīng) er et alternativt navn på byen Beijing, som henger sammen med at byen var hovedstad for staten Yan, en av de stridende stater i De stridende staters tid i tidlig kinesisk historie.

De tre kollegiene som gikk inn i universitetet var:

* *Huiwen University* (滙文大學, som ble grunnlagt av Metodistkirken (美以美會) i 1889. Dens forløperskole var en annen skole grunnlagt i 1870. 
* *Huáběi xiéhé nǚzǐ Dàxué*. Forløperskolen var grunnlagt i 1864.
*﻿*Tōngzhōu xiéhé Dàxué*. Forløperen var grunnlagt av kongregasjonalistene.

Misjonæren John Leighton Stuart ble utnevnt til rektor for universitetet i januar 1919. Frem til da hadde han undervist i gresk ved det teologiske seminar i Nanjing (金陵神學院).  Han dro straks på tiggerferd for å finansiere prosjektet, det de grunnleggende institusjonene hadde btragt med seg, var ikke meget. I USA fikk han stor støtte fra forretningsmannen Charles Martin Hall. 

John Leighton Stuart kjøpte deler av Qing-dynastiets keiserlige haver, og bygde et vakkert *campus* som stod ferdig i 1926. Det hadde da fakulteter for teologi, jus og medisin, og man underviste også i kunster og vitenskaper. 

Stuart fikk ledende kinesiske og vestlige akademikere til å undervise ved universitetet. Det ble ikke stilt kongfesjonelle krav. Men det ble satset sterkt på det teologiske fakultet. I 1928 ble  Harvard-Yenching Institute grunnlagt i samarbeid mellom Yenching-universitetet og  Harvard University for utdannelse i humanistiske fag og sosialvitenskapene med særlig vekt på Øst-Asia og Sørøst-Asia. 

Rundt 1930 ble Yenching allerede regnet som et av Kinas fremste universiteter.

Under den annen sino-japanske krig og annen verdenskrig var Beijing okkupert av japanerne, og universitetet evakuerte til Chengdu i provinsen Sichuan.

Etter at Folkerepublikken Kina ble etablert i 1949, ble fakultetene splittet opp og delvis lagt til  Pekinguniversitetet, delvis til Tsinghuauniversitetet. Pekinguniversitetet fikk overta Yenchings *campus*. I 1952 flyttet Pekinguniversitetetet ut fra Beijing sentrum og til det gamle Yenchingområdet. 

## Litteratur
Philip West: *Yenching University and Sino-Western Relations, 1916-1952*, Cambridge: Harvard University Press, 1976
De beste blant oss

***De beste blant oss*** er en roman skrevet i 2006 av Helene Uri.

Boken er en universitetsroman, og handler om læring, ambisjoner, mål, prisen for å nå dit og kjærlighet. Boken omhandler språkforskeren Pål Bentzen, hans unge kollega Nanna Klev og den femtiårige professoren Edith Rinkel, alle ansatt ved «Institutt for futuristisk lingvistikk», forkortet «futling», ved Universitetet i Oslo.

## Referanser
Yves Camus (sinolog)

**Yves Camus** er en fransk jesuitt og sinolog fra Picardie. Etter sine postdoktorale studier om kinesisk buddhisme i 1974 hadde han fra 1985 til 1998 overoppsynet med arbeidet med den oppdaterte versjon av Grand Dictionnaire Ricci de la Langue Chinoise i syv bind (300&nbsp;000 oppslagsord, Paris, 2002). 

Han var i 1999 en av grunnleggerne av Instituto Ricci de Macau, og var assisterende direktør for instituttet fra 1999 til 2007. Han er fortsatt tilknyttet instituttet, med særlig ansvar for biblioteket og som redaktør for en av instituttets publikasjoner, Chinese Cross Currents.

## Se også
*Liste over kinamisjonærer tilhørende jesuittordenen
Andrzej Munk

**Andrzej Munk** (født 16. oktober 1921, død 20. september 1961) var en polsk filmregissør. Han ble kjent for sine ironiske og polemiske filmer.

Andrzej Munk ble født i Kraków, men etter den tyske invasjonen i 1939, flyttet han til Warszawa under falskt navn på grunn av delvis jødisk opphav. I Warszawa jobbet han som byggearbeider og tok del i Warszawaoppstanden i 1944.

Etter å ha laget dokumentarfilmer debuterte han som spillefilmregissør med *Mannen på skinnene* (*Człowiek na torze*) som kom ut i 1956. Så kom *Eroica* i 1957. Til slutt kom filmen *Uflaks* (*Zezowate szczęście*) ut i 1960. Den ufullendte *Passasjeren* (*Pasażerka*) kom ut i 1963, først etter hans død.

Munk døde i en trafikkulykke i nærheten av Łowicz 20. september 1961. 

Han ble gravlagt på Powązki-kirkegården i Warszawa. 

## Filmografi
### Spillefilm
* 1956 : *Mannen på skinnene (Człowiek na torze)*
* 1957 : *Eroica*
* 1960 : *Uflaks (Zezowate szczęście)*
* 1963 : *Passasjeren (Pasażerka)*

### Kortfilm
* 1955 : *Søndag morgen (Niedzielny poranek)*
* 1958 : *Spasertur i gamlebyen (Spacerek staromiejski)*

## Referanser


## Kilder
* (pl) Hendrykowski,  Marek:  *Andrzej Munk*, 2007,  seria: Ludzie Polskiego Kina,  Wydawnictwo WIĘŹ,  ISBN 9788360356333

## Eksterne lenker
* 
* Andrzej Munk, filmpolski.pl
Noroff Mediegymnas

**Noroff Videregående Skole** er fire forskjellige skoler med tilhold i Oslo, Kristiansand, Stavanger og Fredrikstad. Frem til våren 2011 ble også **Noroff Mediegymnas** brukt som et offisielt navn på skolene.

Alle skolene tilbyr utdanningsprogrammene medier og kommunikasjon. Skolene tilbyr en undervisning som er både praktisk og teoretisk vinklet, og vektlegger både medieforståelse, kunnskap og tenkemåter. 

Fra høsten 2015 har Noroff Videregående Kristiansand tilbudet toppidrett. 
 
Den treårige utdannelsen gir generell studiekompetanse om man velger medier og kommunikasjon eller toppidrett med samfunnsfag, språk og økonomi. Toppidrett med realfag gir spesiell studiekompetanse.

## Eksterne lenker
* noroffvgs.no
Lee Teng-hui

**Lee Teng-hui** (kinesisk: 李登輝, pinyin: *Lǐ Dēnghuī*, Pe̍h-ōe-jī: *Lí Teng-hui*; født 15. januar 1923 i Sanchih i Taipei, den gang del av Keiserriket Japan, nå Republikken Kina, død 30. juli 2020 i Taipei) var en taiwansk politiker. Han var president for Republikken Kina fra 1988 til 2000 og leder av Kuomintang. Lee var den første taiwanfødte som ble president og partileder. 

Han ble ofte kalt «den taiwanesiske demokratis far.» 

## Liv og virke
### Bakgrunn

Lee ble født i en hakka-familie i 1923 da Taiwan var en japansk koloni, var sønn av en politimann, og han fikk hele sin utdannelse i japanskspråklige skoler. I en periode het han **Iwasato Masao** (japansk: 岩里政男; *Iwasato* var etternavnet). Lee fikk stipend til å studere ved det keiserlige universitet i Kyoto, men avbrøt studiene i 1944 for å tjenestegjøre i den keiserlige japanske flåte under andre verdenskrig. Lee forble i Japan etter krigsslutt og tok til slutt sin eksamen ved Universitetet i Kyoto i 1946.

### Tilbake på Taiwan
Da Lee vendte tilbake til Taiwan hadde Japan fratrådt øya til Republikken Kina, og han ble nå kinesisk statsborger. I september 1946 ble han medlem av Kinas kommunistiske parti og deltok i 228-hendelsen i 1947, men deretter kjølnet hans politiske engasjement.

Etter hjemkomsten til Taiwan begynte Lee å studere ved National Taiwan University, hvor han tok bachelorgraden i agronomi i 1948. 

Derefter arbeidet han som statstjenestemann i Taiwans økonomiske oppbygning. Han studerte årene 1953–1957 landbruksøkonomi på masternivå ved Iowa State University i USA. I 1968 tok han doktorgraden i landbruksøkonomi ved Cornell University.

### Politiker

Han var fra 1972 guvernør av provinsen Taiwan, så borgermester av Taipei. Som visepresident overtok Lee presidentembedet da forgjengeren Chiang Ching-kuo døde. 

Han ble i 1996 den første direkte og demokratisk valgte president for Republikken Kina (Taiwan). Regjeringen i Folkerepublikken Kina, som lenge hadde mistenkt at Lee i hemmelighet støttet formell selvstendighet, reagerte med en kraftig propagandakampanje mot ham.

Lee fortsatte å være en kontroversiell person etter avgangen som president, og ble ekskludert fra Kuomintang for sin åpne deltagelse i Taiwans Solidaritetsforbund, som går inn for taiwanesisk selvstendighet.

## Død
Lee døde den 30. juli 2020 av flerorgansvikt på Taipei Veterans General Hospital etter å ha ligget i koma siden 17. februar samme år.

## Bøker
* 
*Lee, Teng-hui (1999) (på engelsk): *The road to democracy: Taiwan's pursuit of identity* (1. ed.). Tokyo: PHP Institute. ISBN 4-569-60651-2

## Referanser


## Litteratur
Chiang, Su-Hui: *Politische Eliten und ihre Images: Politikdarstellungen am Beispiel der fünf Präsidenten in Taiwan von 1950 bis 2002*. http://freidok.ub.uni-freiburg.de/volltexte/1410/

## Eksterne lenker
*
Tempelet til den skinnende barnlige pietet

**Tempelet til den skinnende barnlige pietet** i Guangxiao-gaten er et av Guangzhous eldste buddhisttempler. Det var tidligere herskapshuset til prins Zhao Jiande av kongedømmet Nanyue under det vestlige Han-dynasti (206 f.Kr.-24 e.Kr.).

Tempelet ble først bygget av en indisk munk under det østlige Jin-dynasti (317- 420), men det nåværende tempelet, som dekker et areal på 31&nbsp;000 kvadratmeter, stammer fra  Qing-dynastiet (1644 – 1911). Tempelet har en viktig plass i buddistisk historie ettersom Huineng fra den chan-buddhistiske sekt var novisemunk her på 600-tallet.
Korallrød smykketetra

**Korallrød smykketetra** er en art i gruppen *[[Nannostomus]]*. Arten ble oppdaget i 2000 i Rio Nanay i Peru, og beskrevet  i 2001. 
Den blir opptil 3&nbsp;cm lang.
Den foretrekker surt vann mellom 24 og 26&nbsp;°C.

## Se også
* Smykketetra
* Tetraer
## Eksterne lenker
*
Bibingka

**Bibingka** er en tradisjonell dessert og festmat på Filippinene. Den ligner svært på goanesisk *[[bebinca]]*. Det finnes mange oppskrifter og varianter, men vanligvis er ingrediensene rismel, eggeguler, sukker, smør, kokosmelk og bakemel. Blant de vanligere variasjoner er å servere kaken med ost fra carabaomelk og saltede egg.

Retten inngår som nærmest obligatorisk ved store feiringer som til brylluper, jul og påske.

Den filippinske tilberedelsen av bibibgka er svært lik den goanesiske, men i den indiske varianten fra Goa er det ikke så vanlig å benytte rismel. Før servering bres den med smør eller margarin, og drysses med sukker. 

## Litteratur
*Eleanor Lacquian og Irene Sobreviñas: *Filipino Cooking Here & Abroad*, 1977.

## Eksterne lenker
*
Krigsforbryterrettssakene i Khabarovsk

**Krigsforbryterrettssakene i Khabarovsk** var en serie av rettshøringer avholdt mellom den 25. og den 31. desember 1949 i den russiske byen Khabarovsk (Хаба́ровск). Her ble tolv medlemmer av den japanske Kwantunghæren stilt for retten for å ha produsert og brukt biologiske våpen under annen verdenskrig.

Under rettssaken tilstod de anklagede som for eksempel generalmajor Kiyashi Kawashima at minst 40 medlemmer av enhet 731 så tidlig som i 1941 slapp lopper smittet med pest over Changdeområdet fra fly. Disse operasjonene utløste pestepidemier.

Alle de anklagede ble funnet skyldige og idømt arbeidsleirstraffer på fra to til 25 år. Alle ble repatriert til Japan i 1956.

Det er blitt hevdet at de etter sovjetisk standard relativt milde straffene skyldtes at de anklagende bidro til å gi Sovjetunionen tilgang til arbeidsnotater fra enhet 731s virksomhet.
Myrringvinge

**Myrringvinge** (*Coenonympha tullia*) er en sommerfugl som tilhører gruppen ringvinger (Satyrinae) i den artsrike familie flikvinger (Nymphalidae). Den flyr særlig på torvmyrer og sure lyngheier.

## Utseende
En forholdsvis liten ringvinge (vingespenn 26 – 38&nbsp;mm), men litt større enn den vanlige arten engringvinge (*C. pamphilus*). Den kan kjennes fra de andre norske *Coenonympha*-artene på fargen. Vingenes overside er mørkt okergul ved roten, hos noen populasjoner mørkere utover og nærmest sjokoladebrune ved spissen, andre er ensfarget okergule. Arten mangler øyeflekker på oversiden. Forvingens underside er okergul, bakvingens underside grå. Den har et varierende antall øyeflekker på undersiden langs vingekanten. **Larven** er grønn med to hvite sidestriper.

## Levevis
Myrringvingen fly på myrer og lyngheier fra midten av juni til begynnelsen av august. Larvene lever på starr (*Carex* spp.) og myrak (*Rhynchospora* spp.). Den er ikke noen god flyger, og bestandene er ganske stedbundne.
## Utbredelse
I Norge finnes myrringvingen på egnede lokaliteter i indre strøk i Sør-Norge. Den er utbredt fra Nord- og Mellom-Europa østover til Stillehavet. Bestandene i Nord-Amerika blir noen ganger regnet som en art for seg, *Coenonympha inornata*.

## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Svenska Fjärilar, med bildegalleri
* Norges sommerfugler
James Endicott (1865–1954)

**James Endicott** (født 8. mai 1865 i Devon i England, død 9. mars 1954 i Toronto i Canada) var en  kanadisk kirkeleder og kinamisjonær i provinsen Sichuan. 

## Liv og virke
### Bakgrunn
Han far var landarbeider, og James var den fjerde av elleve barn. Endicott emigrerte til Canada som 17-åring og arbeidet som husmaler sammen med sin bror i sørvestre Ontario. Han møtte Sarah Diamond som introduserte ham for Metodistkirken. 

### Kinamisjonær
Sarah og James giftet seg, og etterhvert tok James teologisk utdannelse og ble ordinert i 1893. Samme år ble han kinamisjonær i provinsen Sichuan. 

Paret fikk fem barn, og dro tilbake til Canada i 1910 da deres yngste datter, den siste av fem barn, ble stadig sykere. De bosatte seg i Toronto der James Endicott ble generalsekretær for sin kirkes *Board of Foreign Missions* i 1913. 

I 1924 og 1925 var Endicott ledende i arbeidet med å forene metodistene, kongregasjonalistene og presbyterianerne i én kirke –  United Church of Canada i 1925. Han var moderator for denne nye kirke fra 1926 til 1928. Han var også leder for kirkens misjonsstyre til han gikk i pensjon i 1937 og forble en ledende skikkelse innen kirken til sin død. 

Hans sønn, James Gareth Endicott, som også ble ordinert og ble kinamisjonær, ble støttespiller for det kinesiske kommunistparti og Folkerepublikken Kina.

## Litteratur
* Neil Semple: "James Endicott". The Canadian Encyclopedia. Historica Canada.
Longarone

**Longarone** er en småby og en kommune ved elven Piaves bredd i provinsen Belluno i Italia. Det bor 3840 innbyggere her (2013).

Byen ble ødelagt da et jordskred fra Monte Toc rammet Vajontdemningen slik at store vann mengder skyldte over kanten den 9. oktober 1963. Longarone lå umiddelbart der vann og masse skyllet ned i dalen; 1909 innbyggere omkom. Longarone ble deretter gjenoppbygd.

## Referanser


## Eksterne lenker
*
Mukna

**Mukna** er en tradisjonell bryteform fra Manipur-provinsen i India. Den kan spores til begynnelsen av 1400-tallet, men formodes å være langt eldre. Sporten har især forbindelse med Lai Haraoba-festivalen, hvor den har seremoniell betydning.

Mukna foregår stående og taperen er den første som berører jorden med hånd, rygg, skulder, kne eller hode. Man kan ikke ta grep i nakke, ben, hår, ører eller edlere deler. Til gjengjeld holder man i motstanderens belte.
Tengyue

**Tengyue** (kinesisk: 腾越镇) er en by i Folkerepublikken Kina, i den sørvestre del av provinsen Yunnan, i byprefekturet Baoshan og fylket Tengchong. Den ligger nær grensen til Burma. 

Den gamle bebyggelsen i Tengyue ble nesten fullstendig ødelagt i kampene mellom de japanske okkupanter og lokale motstandskjempere under den annen sino-japanske krig. Senere er deler av gammelbyen blitt rekonstruert i tradisjonell byggestil.
Miluo Jiang

**Miluo Jiang** (kinesisk: 汨罗江, pinyin: *Mìluó Jiāng*) er en 400 km lang elv i Folkerepublikken Kina. Den begynner i Xiushui fylke i provinsen Jiangxi og renner nordvestover og inn i Dongtingsjøen i provinsen Hunan. Elven dannes der de to elvene Mì og Luó møtes; Mì er den større av de to. 

Elven er kjent for et rituelt selvmord i 278 f.Kr.: Dikteren Qu Yuan fra staten Chu protesterte med selvmordet mot korrupsjonen i staten.

## Eksterne lenker
*
Ilha Verde

**Ilha Verde** (kinesisk: 青洲, pinyin: *Qīng Zhōu*) er en tidligere øy vest for Macaoeidet i den tidligere portugisiske kolonien Macao, som i dag er Den spesielle administrative sone Macao i Folkerepublikken Kina. 

Den ble landfast med Macaohalvøya i 1895 da en voll (nå Avenida do Conselheiro Borja) ble bygget ut dit. Siden er så meget mer land kommet til ved langfyllinger at det er lite igjen som gir området preg av øy eller engang halvøy.

## Eksterne lenker
*